**ДЕЛЕГИРАНА РЕГУЛАТИВА (ЕУ) 2020/723 НА КОМИСИЈАТА**

**од 4 март 2020 година**

**за утврдување на детални правила во поглед на признавање на уверенија за пилоти издадени од трети земји и за измената на Регулативата (ЕУ) бр.1178/2011**

ЕВРОПСКАТА КОМИСИЈА,

Имајќи го предвид Договорот за функционирање на Европската Унија,

имајќи ја предвид Регулативата (ЕУ) 2018/1139 на Европскиот парламент и на Советот од 4 јули 2018 година, за заеднички правила во областа на цивилното воздухопловство и за основање на Агенција на Европската унија за безбедност на воздухопловството и за изменување и дополнување на Регулативите (ЕЗ) бр. 2111/2005, (ЕЗ) бр. 1008/2008, (ЕУ) бр. 996/2010, (ЕУ) бр. 376/2014 и Директивите 2014/30/ЕУ и 2014/53/ЕУ на Европскиот парламент и на Советот и за укинување на Регулативите (ЕЗ) бр. 552/2004 и (ЕЗ) бр. 216/2008 на Европскиот пар-

ламент и на Советот и Регулатива (ЕЕЗ) бр. 3922/91 на Советот (¹), и посебно нејзиниот член 68(3),

со оглед на тоа што:

1. Со донесувањето на Регулативата (ЕУ) бр. 2018/1139, а посебно нејзиниот член 68, Комисијата е овластена за донесување на делегирани акти во поглед на уверенија и друга документација со која се потврдува усогласеност со правилата во областа на цивилното воздухопловство, а кои се издадени во согласност со прописите на трети земји, и притоа обезбедувајќи ниво на безбедност кое е еднакво на она предвидено со Регулативата (ЕУ) 2018/1139.
2. Главната цел на оваа регулатива е да ја усогласи постоечката законска рамка со Регулативата (ЕУ) бр. 2018/1139 и затоа содржината на член 8, Анекс III и поврзаните одредби од Регулативата на Комисијата (ЕУ) бр. 1178/2011 (²) во врска со прифаќањето на уверенија издадени од трети земји би требало да се пренесат во делегиран акт. Понатаму, тие одредби сега треба да вклучуваат и правила за прифаќање на уверенија од трети земји за едрилици и балони.
3. Во Регулативата (ЕУ) бр. 1178/2011 се наведуваат услови за прифаќање на дозволи од трети земји. Во моментов земјите-членки, под одредени услови, можат да прифатат дозвола на пилот издадена од трета земја или таа може да му се признае на носителот кога поднесува барање за дозвола во согласност со Регулативата (ЕУ) бр.1178/2011. Тоа признавање во моментов се одредува врз основа на препорака од одобрена организација за обука.
4. Правилата кои се применуваат на организациите за обука кои што спроведуваат обука за одредени дозволи за пилоти во некомерцијален воздушен превоз и овластувања се поедноставени и воведена е Пријавена организација за обука (DTO) во согласност со Регулативата на комисијата (ЕУ) бр. 2018/1119 (³). Поради тоа, правилата за прифаќање на дозволите кои се издадени од трети земји треба да се ажурираат за да им се овозможи на пријавените организации за обука да ги признаат дозволите од трети земји на носителите кои поднесуваат барање за дозвола издадена според правната рамка на Унијата.
5. Член 8 од Регулативата (ЕУ) бр. 1178/2011, како и Анекс III на таа регулатива, кои во моментот содржат услови за прифаќање на дозволи од трети земји, би требало да се избришат.

ЈА ДОНЕСЕ ОВАА РЕГУЛАТИВА:

ДЕЛ 1

**ОПШТИ УСЛОВИ**

Член 1

**Подрачје на примена**

Со оваа Регулатива се утврдуваат деталните правила за условите за прифаќање на дозволи на пилоти и придружни овластувања, привилегии или уверенија, како и придружни лекарски уверенија издадени во согласност со законите на трети земји.

Член 2

**Дефиниции**

1. Дефинициите содржани во Регулативата (ЕУ) бр.1178/2011, Регулативата (ЕУ) бр.2018/395 (⁴) и Регулативата за спроведување (ЕУ) бр.2018/1976 (⁵) се применуваат за целите на оваа Регулатива.

2. Покрај тоа, за целите на оваа Регулатива, „летови на производителите на воздухоплови“ се летовите наведени во член 6 (3) од Регулативата (ЕУ) бр.965/2012(⁶).

Член 3

**Прифаќање на дозволи од трети земји**

Без да се нарушат меѓународните договори склучени помеѓу Унијата и трета земја во согласност со точка (а) од член 68 (1) од Регулативата (ЕУ) бр. 2018/1139, земјите –членки можат:

(а) во согласност со Дел 2 од оваа Регулатива да прифатат дозволи за пилоти и придружни овластувања, привилегии или уверенија, како и придружни лекарски уверенија издадени во согласност со законите на трети земји.

(б) во согласност со член 3 од Регулативата (ЕУ) бр. 1178/2011, член 3а од Регулативата (ЕУ) бр. 2018/395 или член 3а од Регулативата за спроведување (ЕУ) бр. 2018/1976, согласно потребата, да издаваат еквивалентни дозволи на апликанти кои веќе поседуваат еквивалентна дозвола, овластување, привилегија или уверение издадено во трета земја во согласност со Анекс 1 на Конвенцијата за меѓународно цивилно воздухопловство, потпишана на 7 декември 1944 во Чикаго („Чикашка конвенција“), под услов тие подносители на барање да ги исполнуваат условите од Дел 3 и земајки го во предвид признавањето врз основа на препорака од одобрена организација за обука или пријавена организација за обука;

(в) потполно да ги признаат пополнетите барања за посетување на курсеви за обука пред полагање на испит по теоретско познавање и испит по практична оспособеност на носителите на дозвола на сообраќаен пилот („ATPL“) издадена од трета земја или во име на трета земја во согласност со Анекс 1 на Чикашката конвенција, под услов тие носители да ги исполниле барањат во поглед на искуството за издавање на ATPL за соодветна категорија на воздухоплов, како што е утврдено во Поддел Ф на Прилог 1 на Регулативата (ЕУ) бр. 1178/2011 и под услов таа дозвола од трета земја да содржи валидно овластување за тип на воздухоплов кој ќе се користи на испитот по практична оспособеност за стекнување на ATPL;

(г) да издаваат овластувања за тип на авион или хеликоптер на носителите на дозволи издадени во согласност со Регулативата (ЕУ) бр.1178/2011, кои ги исполнуваат условите на трета земја за издавање на такви овластувања, но овие овластувања ќе бидат ограничени на воздухоплови регистрирани во таа трета земја, и тоа ограничување може да се отстрани кога пилотот ќе ги исполни условите од член 10 на оваа Регулатива.

ДЕЛ 2

**ВАЛИДАЦИЈА НА ДОЗВОЛИ**

Член 4

**Општи услови за валидација на дозволи**

1. Надлежен орган на земја членка може да ја валидира дозволата за пилот издадена од трета земја во согласност со условите од Анекс 1 на Чикашката конвенција.

2. За целите на одредбите утврдени со оваа Регулатива, надлежен орган на земјата-членка е:

(а) за пилотите со престој на територијата на Унијата – надлежен орган на земјата –членка на местото каде пилотот престојува или е основан;

(б) за пилотите кои немаат престојувалиште на територијата на Унијата – надлежен орган на земјата –членка каде што операторот за кој работат или имаат намера да работат има свое главно деловно седиште или каде што е регистриран воздухопловот кој го управуват или имаат намера да го управуваат.

3. Валидираната дозвола има свој период на важност, кој не смее да биде подолг од една година, а правата можат да се користат само за време на важноста на дозволата.

Надлежниот орган која ја валидирал дозволата може да ја продолжи важноста само еднаш и тоа најмногу за една година ако во текот на важноста пилотот поднел барање за издавање на дозвола во согласност со Прилог 1 (Дел-FCL) на Регулативата (ЕУ) бр. 1178/2011 или посетува обука за издавање на таква дозвола. Во тој случај продолжувањето опфаќа период потребен за издавање на дозвола во согласност со Анекс 1 (Дел-FCL) на Регулативата (ЕУ) бр. 1178/2011.

4. Носителите на дозвола која е валидирана од земја членка ги користат своите привилегии во согласност со Анекс 1 (Дел-FCL) на Регулативата (ЕУ) бр. 1178/2011.

Член 5

**Дозволи за пилоти во јавен воздушен превоз и други комерцијални активности**

За валидација на дозволи во јавен воздушен превоз и други комерцијални активности, носителите треба да ги исполнуваат следните услови, по потреба, во зависност од правата кои ги бараат:

(а) да ги исполнат, преку полагање на испитот по практична оспособеност, условите за продолжување на важноста на овластувањата за тип или класа наведени во Анекс 1 (Дел-FCL) на Регулативата (ЕУ) бр. 1178/2011, соодветни на правата од дозволата која ја поседуваат;

(б) да покажат знаење за соодветните делови на оперативните услови и Анекс1 (Дел-FCL) на Регулативата (ЕУ) бр. 1178/2011;

(в) да покажат познавање на јазик во согласност со точка FCL.055 од Анекс 1 (Дел-FCL) на Регулативата (ЕУ) бр. 1178/2011;

(г) да поседуваат важечко лекарско уверение класа 1, издадено во согласност со Анекс IV (Дел-Здравствена способност) на Регулативата (ЕУ) бр. 1178/2011;

(д) во случај на авиони, освен условите од точките од (а) до (г) да се исполнат и условите во поглед на искуство во табелата 1 во прилог на оваа регулатива;

(ѓ) во случај на хеликоптери, освен условите од точките од (а) до (г) да се исполнат и условите во поглед на искуство во табелата 2 во прилог на оваа регулатива;

Член 6

 **Дозволи за пилоти за некомерцијални активности со овластување за летање по инструменти**

За валидација на дозвола на приватен пилот со овластување за летање по инструменти или дозвола на комерцијален пилот (CPL) и сообраќаен пилот (ATPL) со овластување за летање по инструменти ако пилотот има намера да ги користи само правата на приватен пилот, носителите мора да ги исполнат сите следни услови:

(а) да го положат испитот по практична опсособеност за овластување за летање по инструменти и за овластувања за летање на тип или класа соодветни за правата на дозволата која ја поседуваат, во согласност со Додаток 7 и Додаток 9 од Анекс I (Дел-FCL) на Регулативата (ЕУ) бр. 1178/2011;

(б) да покажат знаење од предметите Воздухопловни прописи, Воздухопловни ознаки за временските услови, Планирање на лет и перформанси (IR) и Човечки способности;

(в) да покажат познавање на јазик во согласност со FCL.055 од Анекс I (Дел-FCL) на Регулативата (ЕУ) бр.1178/2011;

(г) да поседуваат важечко лекарско уверение најмалку класа 2 издадено во согласност со Анекс I на Чикашката конвенција.

(д) да имаат исуство од минимум 100 часа време на летање по инструменти во својство на водач на воздухоплов (PIC) на соодветната категорија на воздухоплов.

Член 7

 **Дозволи за пилоти за некомерцијални активности без овластување за летање по инструменти**

За валидација на дозволи на приватен пилот или CPL и ATPL без овластување за летање по инструменти, кога пилотот има намера да ги користи само правата на приватен пилот, носителите мора да ги исполнат сите следни услови:

(а) да покажат знаење од предметите Воздухопловни прописи и Човечки способности;

(б) да го положат испитот по практична опсособеност за стекнување на дозвола за приватен пилот на авион (PPL) како што е наведено во FCL.235 од Анекс I (Дел-FCL) на Регулативата (ЕУ) бр. 1178/2011;

(в) да ги исполнат релевантните услови од Поддел Н на Анекс I (Дел-FCL) на Регулативата (ЕУ) бр. 1178/2011, за издавање на овластување за тип или класа соодветни на правата од дозволата што ја поседуваат;

(г) да поседуваат лекарско уверение најмалку класа 2 издадено во согласност со Анекс I на Чикашката конвенција.

(д) да покажат ниво на познавање на јазик во согласност со FCL.055 од Анекс I (Дел-FCL) на Регулативата (ЕУ) бр. 1178/2011;

(ѓ) да имаат искуство од најмалку 100 часа време на летање како пилот на соодветна категорија на воздухоплов.

Член 8

 **Валидација на дозволи за пилоти за посебни задачи со ограничено времетраење**

1.Без оглед на наведеното во одредбите погоре, во случај на летови на производители на воздухоплови, надлежниот орган на земја-членка може да прифати дозвола издадена во трета земја во согласност со Анекс 1 на Чикашката конвенција, најмногу за период од 12 месеци, за посебни задачи со ограничено времетраење, како што се вршење на обука за пробни летови при воведување на воздухоплов во употреба, демонстрациони летови, летови за прелет или пробни летови, под услов поднесителот на барањето да ги исполнува следните услови:

(а) да има соодветна дозвола и лекарско уверение, како и соодветни овластувања или квалификации издадени во согласност со Анекс 1 на Чикашката конвенција;

(б) да е вработен, директно или индиректно, кај производител на воздухоплови или воздухопловен надлежен орган.

Во овој случај, надлежниот орган ги ограничува правата на носителот за спроведување на обука и пробни летови за прво издавање на овластувања за тип, надзор врз пилотите на операторот на почетно летање на линија, доставни летови или летови за прелет, почетни летови на линии, демонстрациони или пробни летови, зависно од задачите предвидени со оваа ставка.

2. По исклучок Дозволи за пилоти за комерцијален воздушен транспорт и останати комерцијални активностиод членовите од 4 до 7, надлежниот орган на земјите-членки може за натпреварувачки летови или воздухопловни манифестации со ограничено времетраење, да ја валидира дозволата, која е издадена од трета земја и на носителот да му овозможи да ги користи правата на дозволата PPL како што е наведено во Анекс I (Дел-FCL) на Регулативата (ЕУ) бр. 1178/2011, дозвола на пилот на балони (BPL) како што е наведено во Анекс III (Дел-ВFCL) на Регулативата (ЕУ) бр. 2018/395 или дозвола на пилот на едрилица (SPL) како што е наведено во Анекс III (Дел-SFCL) на Регулативата за спроведување (ЕУ) бр. 2018/1976, под услов да се исполнети сите следни услови:

(а) пред настанот, организаторот на натпреварот или воздухопловната приредба му доставува на надлежниот орган соодветни докази за начинот на кој ќе обезбеди дека пилотот ќе се запознае со релевантните безбедносни информации и ќе управува со било каков ризик поврзан со летовите;

(б) подносителот на барањето поседува соодветна дозвола и лекарско уверение, како и соодветни овластувања или квалификации издадени во согласност со Анекс 1 на Чикашката конвенција;

3. По исклучок Дозволи за пилоти за комерцијален воздушен транспорт и останати комерцијални активностиод членовите од 4 до 7, надлежниот орган на земјите-членки може да валидира дозвола која е еквивалентна на една од оние наведени во став 2 и издадена од трета земја во согласност со условите наведени во Анекс 1 на Чикашката конвенција,

со максимален рок на важност од 28 дена во календарската година за специфични некомерцијални задачи, под услов подносителот на барањето да ги исполнува сите следни услови:

(а) да поседува соодветна дозвола и лекарско уверение, како и соодветни овластувања или квалификации издадени во согласност со Анекс 1 на Чикашката конвенција;

(б) да заврши најмалку еден аклиматизациски лет со квалификуван инструктор пред извршување на посебни задачи со ограничено времетраење.

ДЕЛ 3

**КОНВЕРЗИЈА НА ДОЗВОЛИ**

Член 9

**Услови за конверзија на дозволи**

1.Надлежниот орган на земја-членка може да ја конвертира дозволата за соодветна категорија на воздухоплов во дозвола PPL во согласност со Анекс I (Дел-FCL) на Регулативата (ЕУ) бр. 1178/2011 со овластување за класа или тип за авиони со еден пилот, дозвола на пилот на балони (BPL) во согласност со Анекс III (Дел-ВFCL) на Регулативата (ЕУ) бр. 2018/395 или дозвола на пилот на едрилица (SPL) во согласност со Анекс III (Дел-SFCL) на Регулативата за спроведување (ЕУ) бр. 2018/1976, ако оригиналната дозвола е издадена во трета земја во согласност со условите наведени во Анекс 1 на Чикашката конвенција и дозволата е:

(а) еквивалентна дозвола на дозволите наведени во став 1, или

(б) дозвола CPL или ATPL.

2. Носителот на дозволата која ќе се конвертира мора да ги исполни следните минимални услови за соодветната категорија на воздухоплов:

(а) да положи пимен испит по предметот Воздухопловни прописи и Човечки способности;

За валидација на дозволи за пилоти за комерцијален воздушен транспорт

и останати комерцијални активности носителите треба да ги исполнуваат слените барања, по потреба, за бараните привилегии:

(б) да го положи испитот по практична оспособеност за дозволите PPL, BPL или SPL, што е соодветно, во согласност со Анекс I (Дел-FCL) на Регулативата (ЕУ) бр. 1178/2011, Анекс III (Дел-ВFCL) на Регулативата (ЕУ) бр. 2018/395 или Анекс III (Дел-SFCL) на Регулативата за спроведување (ЕУ) бр. 2018/1976;

(в) да ги исполни условите за издавање на релевантно овластување за класа или тип во согласност со Поддел Н;

(г) да поседува лекарско уверение, издадено во согласност на Анекс IV (Дел-Здравствена способност) на Регулативата (ЕУ) бр. 1178/2011;

(д) да покаже ниво на познавање на јазик во согласност со FCL.055 од Анекс I (Дел-FCL) на Регулативата (ЕУ) бр. 1178/2011;

(ѓ) да оствари најмалку 100 часа време на летање како пилот.

ДЕЛ 4

**ПРИФАЌАЊЕ НА ОВЛАСТУВАЊА ЗА КЛАСА И ТИП**

Член 10

**Услови за прифаќање на овластувања за класа и тип**

Важечко овластување за класа или тип кое се содржи во дозвола издадена од трета земја може да се внесе во дозвола издадена во согласност со Анекс I (Дел-FCL) на Регулативата (ЕУ) бр. 1178/2011, под услов подносителот на барањето:

(а) да ги исполнува условите и предусловите за искуство за стекнување на соодветно овластување за тип или класа во согласност со Дел-FCL;

(б) да го положи соодветниот испит по практична оспособеност за стекнување на соодветно овластување за тип или класа во согласност со Дел-FCL;

(в) активно да лета;

(г) да има најмалку:

(i) за овластување за класа на авион, 100 часа искуство на летање како пилот на таа класа;

(ii) за овластување за тип на авион, 500 часа искуство на летање како пилот на тој тип;

(iii) за едномоторни хеликоптери со максимална одобрена маса на полетување до 3175 кг, 100 часа искуство на летање како пилот на тој тип;

(iv) за сите останати хеликоптери, 350 часа искуство на летање како пилот на тој тип;

Член 11

**Измени на Регулативата (ЕУ) бр.1178/2011**

Регулативата (ЕУ) бр.1178/2011 се менува како што следи:

(а) Член 8 се брише;

(б) Анекс III се брише;

Член 12

**Влегување во сила и примена**

Оваа регулатива влегува во сила на дваесеттиот ден од денот на нејзино објавување во Службен весник на Европската унија.

Оваа регулатива е целосно обврзувачка и директно применлива во сите земји-членки.

|  |  |
| --- | --- |
| Подготвено во Брисел, 4 март 2020 година. | ЗаКомисијата Претседател Урсула ФОН ДЕР ЛЕЈЕН |

ПРИЛОГ

**Услови за прифаќање на дозволи издадени од страна на трети земји или во нивно име**

Табела 1

**Услови за искуство за авиони**

|  |  |  |  |
| --- | --- | --- | --- |
| **Дозвола што се поседува** | **Вкупно часови налет**  | **Права**  |  |
| **(1)** | **(2)** | **(3)** |  |
| ATPL(A) | > 1500 часа како PIC на авиони со повеќе пилоти | Јавен воздушен превоз на авиони со повеќе пилоти, во својство на PIC | (а) |
| ATPL(A) или CPL(A)/IR (\*) | > 1500 часа како PIC или копилот на авиони со повеќе пилоти согласно оперативните услови | Јавен воздушен превоз на авиони со повеќе пилоти, во својство на копилот | (б)  |
| MPL | > 1500 часа како копилот на авиони со повеќе пилоти согласно оперативните услови | Јавен воздушен превоз на авиони со повеќе пилоти, во својство на копилот | (ба) |
| CPL(A)/IR | > 1000 часа како PIC во јавен воздушен сообраќај после стекнување на IR | Јавен воздушен превоз на авиони со еден пилот, во својство на PIC | (в)  |
| CPL(A)/IR | > 1000 часа како PIC или копилот во авиони со еден пилот согласно оперативните услови | Јавен воздушен превоз на авиони со еден пилот, во својство на копилот согласно оперативните услови | (г) |
| ATPL(A), CPL(A)/IR, CPL(A) | > 700 часа на авиони, вклучувајќи 200 часа во улога за која се бара прифаќање и 50 часа во таа улога во последните 12 месеци | Користење на правата на авиони за време на летови кои не се јавен воздушен превоз | (д) |
| CPL(A) | > 1500 часа како PIC во јавен воздушен превоз вклучувајки 500 часа на операции во вода | Јавен воздушен превоз на авиони со еден пилот, во својство на PIC | (ѓ) |
| (\*) Имателите на CPL(A)/IR дозволи за авиони со повеќе пилоти мора да покажат ниво на знаење потребно за ICAO ATPL(A) пред прифаќањето. |

Табела 2

**Услови за искуство за хеликоптери**

|  |  |  |  |
| --- | --- | --- | --- |
| **Дозвола што се поседува** | **Вкупно часови налет**  | **Права**  |  |
| **(1)** | **(2)** | **(3)** |  |
| ATPL(Н) важечко IR  | > 1000 часа како PIC на хеликоптери со повеќе пилоти | Јавен воздушен превоз на хеликоптери со повеќе пилоти, во својство на PIC во VFR и IFR операции | (а) |
| ATPL(Н) без права за IR | > 1000 часа како PIC на хеликоптери со повеќе пилоти | Јавен воздушен превоз на хеликоптери со повеќе пилоти, во својство на PIC во VFR операции | (б) |
| ATPL(Н) важечко IR | > 1000 часа како пилот на хеликоптери со повеќе пилоти | Јавен воздушен превоз на хеликоптери со повеќе пилоти, во својство на копилот во VFR и IFR операции | (в) |
| ATPL(Н) без права за IR | > 1000 часа како пилот на хеликоптери со повеќе пилоти | Јавен воздушен превоз на хеликоптери со повеќе пилоти, во својство на копилот во VFR операции | (г) |
| CPL(Н)/IR (\*) | > 1000 часа како пилот на хеликоптери со повеќе пилоти | Јавен воздушен превоз на хеликоптери со повеќе пилоти, во својство на копилот | (д) |
| CPL(Н)/IR | > 1000 часа како PIC во јавен воздушен превоз после стекнување на IR | Јавен воздушен превоз на хеликоптери со еден пилот, во својство на PIC | (ѓ) |
| ATPL(Н) со или безправа за IR, CPL(Н)/IR, CPL(Н) | > 700 часа на хеликоптери различни од оние со уверение согласно CS-27/29 или еквивалент, вклучувајќи 200 часа на активности во улога за која се бара прифаќање и 50 часа во таа улога во последните 12 месеци | Користење на правата на хеликоптери за време на летови кои не се јавен воздушен превоз | (е) |
| (\*) Имателите на CPL(Н)/IR дозволи за хеликоптери со повеќе пилоти мора да покажат ниво на знаење потребно за ICAO ATPL(Н) пред прифаќањето. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(¹) Сл.весник L 212, 22.8.2018 година, стр.1

(²) Регулатива на Комисијата (ЕУ) бр.1178/2011 од 3 Ноември 2011 година за утврдување на техничките услови и админстративните постапки во врска со членовите на екипаж на цивилното воздухопловство согласно Регулативата (ЕЗ) бр.216/2008 на Европскиот парламент и Советот (Сл.весник L 311, 25.11.2011 година, стр.1)

(³) Регулатива на Комисијата (ЕУ) бр.2018/1119 од 31 Јули 2018 година за измена на Регулатива на Комисијата (ЕУ) бр.1178/2011 во поглед на пријавените организации за обука (Сл.весник L 204, 13.08.2018 година, стр.13)

(⁴) Регулатива на Комисијата (ЕУ) бр.2018/395 од 13 Март 2018 година за утврдување на детални правила за управување со балони согласно Регулативата (ЕЗ) бр.216/2008 на Европскиот парламент и Советот (Сл.весник L 71, 14.03.2018 година, стр.10)

(⁵) Регулатива за спроведување на Комисијата (ЕУ) бр.2018/1976 од 14 Декември 2018 година за утврдување на детални правила за операции со едрилици согласно Регулативата (ЕУ) бр.2018/1139 на Европскиот парламент и Советот (Сл.весник L 326, 20.12.2018 година, стр.64)

(⁶) Регулатива на Комисијата (ЕУ) бр.965/2012 од 5 октомври 2012 година за утврдување на техничките услови и админстративните постапки во врска со членовите на екипаж на цивилното воздухопловство согласно Регулативата (ЕЗ) бр.216/2008 на Европскиот парламент и Советот (Сл.весник L 296, 25.10.2012 година, стр.1)